
Gmoser Györgyné a testület elnöke köszöntötte az ülésen megjelenteket, megállapította a határozat-képességet és megnyitotta az ülést. A testület a jegyzőkönyv hitelesítőjének Györk Ernőné képviselőt jelölte ki.

Ezt követően ismertette a napirendi javaslatot, majd kérdés, hozzászólás hiányában szavazásra bocsátotta azt. A testület a napirendet egyhangú szavazással a következők szerint fogadta el:

N A P I R E N D:

1.
KÖZÉPTÁVÚ TERVEZÉS 

Előterjesztő: a nemzetiségi önkormányzat elnöke

2.
A NEMZETISÉGI ÖNKORMÁNYZAT 2013. ÉVI KÖLTSÉGVETÉSE

Előterjesztő: a nemzetiségi önkormányzat elnöke

3.
JAVASLATTÉTEL ELISMERÉSI DÍJAK ADOMÁNYOZÁSÁRA

Előterjesztő: a nemzetiségi önkormányzat elnöke

4.
AKTUÁLIS KÉRDÉSEK

1. napirend

KÖZÉPTÁVÚ TERVEZÉS 

(Írásos előterjesztés a jegyzőkönyvhöz mellékelve.)

Előterjesztő: a nemzetiségi önkormányzat elnöke

Molnár Éva költségvetési referens az előterjesztés szóbeli ismertetéseként elmondta, hogy az államháztartásról szóló 2011. évi CXCV. törvény 29.§ (3) bekezdése szerint a helyi önkormányzat, a nemzetiségi önkormányzat, a társulás évente, legkésőbb a költségvetési rendelet elfogadásáig határozatban állapítja meg a saját bevételeinek, valamint a Magyarország gazdasági stabilitásáról szóló 2011. évi CXCIV. törvény 3.§ (1) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.

Kérdés, módosító javaslat nem hangzott el, ezért az elnök szavazásra bocsátotta az előterjesztésben foglaltakat, amelyről a nemzetiségi önkormányzat testülete egyhangú szavazással a következő határozatot hozta:

2/2013. sz. Szlovák Nemzetiségi Önk. határozat
HATÁROZAT

Kiskőrös Város Szlovák Nemzetiségi Önkormányzata a saját bevételeinek, valamint a Magyarország gazdasági stabilitásáról szóló 2011. évi CXCIV. törvény 3.§ (1) bekezdése szerinti adósságot keletkeztető ügyleteiből eredő fizetési kötelezettségeinek a 2013. évet követő három évre várható összegét a mellékletben foglaltak szerint állapítja meg.

(Írásos előterjesztés mellékletei a jegyzőkönyvhöz csatolva.)

2. napirend

A NEMZETISÉGI ÖNKORMÁNYZAT 2013. ÉVI KÖLTSÉGVETÉSE

 (Írásos előterjesztés a jegyzőkönyvhöz mellékelve.)

Előterjesztő: a nemzetiségi önkormányzat elnöke

Molnár Éva költségvetési referens elmondta, hogy a kiküldött előterjesztéstől eltérően, a főösszegek változatlansága mellett, a 2. napirendi pont anyagához egy 2. melléklet is került, amely az előirányzat-felhasználási ütemtervet tartalmazza.
Kérdés, módosító javaslat nem hangzott el, ezért az elnök szavazásra bocsátotta az előterjesztésben foglaltakat, amelyről a nemzetiségi önkormányzat testülete egyhangú szavazással a következő határozatot hozta:

3/2013. sz. Szlovák Nemzetiségi Önk. határozat
HATÁROZAT

Kiskőrös Város Szlovák Nemzetiségi Önkormányzata a 2013. évi költségvetésének

bevételi előirányzatát 566.000 forintban,

kiadási előirányzatát 566.000 forintban

állapítja meg, a határozat 1. mellékletében foglalt részletezés szerint, az előirányzat-felhasználási ütemtervet a 2. mellékletben foglaltak szerint.

(Írásos előterjesztés mellékletei a jegyzőkönyvhöz csatolva.)
3. napirend

JAVASLATTÉTEL ELISMERÉSI DÍJAK ADOMÁNYOZÁSÁRA

 (Írásos előterjesztés a jegyzőkönyvhöz mellékelve.)

Dulai Györgyné képviselő, Györk Ernőné képviselő és Csővári János képviselő elmondta, hogy Kiskőrös város Díszpolgára cím adományozására Kiskőrös Város Képviselő-testületének Gmoser Györgyné Kiskőrös Város Szlovák Nemzetiségi Önkormányzatának elnökét javasolja.

Kérdés, módosító javaslat nem hangzott el, ezért az elnök szavazásra bocsátotta az alábbiakat:
Kiskőrös Város Szlovák Nemzetiségi Önkormányzata javasolja, hogy Kiskőrös Város képviselő-testülete „Kiskőrös Város Díszpolgára” cím adományozzon Gmoser Györgyné Kiskőrös Város Szlovák Nemzetiségi Önkormányzatának Elnöke részére.

A nemzetiségi önkormányzat testülete egyhangú szavazással a következő határozatot hozta:

4/2013. sz. Szlovák Nemzetiségi Önk. határozat
HATÁROZAT

Kiskőrös Város Szlovák Nemzetiségi Önkormányzata javasolja, hogy Kiskőrös Város képviselő-testülete „Kiskőrös Város Díszpolgára” cím adományozzon Gmoser Györgyné Kiskőrös Város Szlovák Nemzetiségi Önkormányzatának Elnöke részére.
4. napirend

AKTUÁLIS KÉRDÉSEK

Az elnök ezt követően emlékeztetőül ismertette a 2012.decemberi ülésen meghozott döntéseket, valamint a közeljövőre tervezett programokat, továbbá megerősítette, hogy a 2013. évre tervezett programok vállalását továbbra is javasolja.
Az elnök javasolta, hogy a testület a 49/2012. sz. Szlovák Nemzetiségi Önk. határozatot az alábbiak szerint módosítsa:
„A Szlovák Nemzetiségi Önkormányzat 2012. évi költségvetés pénzmaradványának terhére a 2013-ban megrendezésre kerülő Rétesfesztivál program biztosítására, alapanyagainak beszerzésére 136.000 Ft-ot fordít.”
A testület megtárgyalta az elnök által megfogalmazottakat és egyhangú szavazással az alábbi határozatokat hozta:

5/2013. sz. Szlovák Nemzetiségi Önk. határozat
HATÁROZAT

A testület a 49/2012.sz. Szlovák Nemzetiségi Önk. határozatot az alábbiak szerint módosítja:
A Szlovák Nemzetiségi Önkormányzat 2012. évi költségvetés pénzmaradványának terhére a 2013-ban megrendezésre kerülő Rétesfesztivál program biztosítására, alapanyagainak beszerzésére 136.000 Ft-ot fordít.

Az elnök folytatólagosan ismertette a további módosítandó határozatokat. Javasolta, hogy a testület az 50/2012. sz. Szlovák Nemzetiségi Önk. határozatot az alábbiak szerint módosítsa:

„A Szlovák Nemzetiségi Önkormányzat a 2012. évi költségvetés pénzmaradványának terhére 2013 februárjában megrendezésre kerülő békéscsabai farsangi bálra, valamint az utazási költségekhez 110.000 Ft-ot biztosít.”
A testület megtárgyalta az elnök által megfogalmazottakat és egyhangú szavazással az alábbi határozatokat hozta:

6/2013. sz. Szlovák Nemzetiségi Önk. határozat
HATÁROZAT

A testület az 50/2012. sz. Szlovák Nemzetiségi Önk. határozatot az alábbiak szerint módosítja:

A Szlovák Nemzetiségi Önkormányzat a 2012. évi költségvetés pénzmaradványának terhére 2013 februárjában megrendezésre kerülő békéscsabai farsangi bálra, valamint az utazási költségekhez 110.000 Ft-ot biztosít.
Gmoser Györgyné elnök ismertette a következő módosítandó határozatot. Javasolta, hogy a testület az 51/2012. sz. Szlovák Nemzetiségi Önk. határozatot az alábbiak szerint módosítsa:

„A Szlovák Nemzetiségi Önkormányzat 2013 januárjában Zsuzsanna Bál megrendezéséhez az ételekre, a papír-és műanyagáruk beszerzésére összesen 40.000 Ft-ot biztosít a 2012. évi költségvetés pénzmaradványának terhére.”
„A 2013-ra tervezett hagyományos „Nagymama Bál” est költségeire a testület 20.000 Ft-ot biztosít a 2012. évi költségvetés pénzmaradványának terhére.”

„Februárban „szomszédolás” címen Soltvadkerten megrendezésre kerülő népdalköri találkozón való részvétel utazási és egyéb költségeire a testület 30.000 Ft-ot biztosít a 2012. évi költségvetés pénzmaradványának terhére.”

„2013-ban megrendezésre kerülő „Sültkrumpli Zmacskalóval” est költségeire a testület 20.000 Ft-ot biztosít a 2012. évi költségvetés pénzmaradványának terhére.”
A testület megtárgyalta az elnök által megfogalmazottakat és egyhangú szavazással az alábbi határozatokat hozta:

7/2013. sz. Szlovák Nemzetiségi Önk. határozat
HATÁROZAT
A testület az 51/2012.sz. Szlovák Nemzetiségi Önk. határozatot az alábbiak szerint módosítja:
„A Szlovák Nemzetiségi Önkormányzat 2013 januárjában Zsuzsanna Bál megrendezéséhez az ételekre, a papír-és műanyagáruk beszerzésére összesen 40.000 Ft-ot biztosít a 2012. évi költségvetés pénzmaradványának terhére.”
„A 2013-ra tervezett hagyományos „Nagymama Bál” est költségeire a testület 20.000 Ft-ot biztosít a 2012. évi költségvetés pénzmaradványának terhére.”

„Februárban „szomszédolás” címen Soltvadkerten megrendezésre kerülő  népdalköri találkozón való részvétel utazási és egyéb költségeire a testület 30.000 Ft-ot biztosít a 2012. évi költségvetés pénzmaradványának terhére.”

„2013-ban megrendezésre kerülő „Sültkrumpli Zmacskalóval” est költségeire a testület 20.000 Ft-ot biztosít a 2012. évi költségvetés pénzmaradványának terhére.”
További kérdés, hozzászólás nem hangzott el, így az elnök az ülést 09,30 órakor bezárta.

